Trapeze

Οι Trapeze ήταν βρετανικό ροκ συγκρότημα το οποίο δημιουργήθηκε το 1969 από τον τραγουδιστή Τζον Τζόουνς και τον κιμπορντίστα Τέρι Ράουλι (πρώην μέλη των Montanas), τον κιθαρίστα Μελ Γκάλεϊ, τον μπασίστα Γκλεν Χιούζ και τον ντράμερ Ντέιβ Χόλαντ.

Βιογραφία
Το 1970 κυκλοφόρησαν το πρώτο τους, ομώνυμο άλμπουμ μέσω της δισκογραφικής εταιρείας "Threshold" και λίγο αργότερα, ο Τζόουνς και ο Ράουλι αποχώρησαν για να επανενταχθούν στο παλιό τους συγκρότημα.Trapeze (1970) - Trapeze | Songs, Reviews, Credits | AllMusic Οι Trapeze συνέχισαν ως τρίο, με τον Χιούζ στα φωνητικά και το μπάσο, τον Γκάλεϊ στην κιθάρα και τα δεύτερα φωνητικά και τον Χόλαντ στα τύμπανα και τα δεύτερα φωνητικά. Το Νοέμβριο του 1970, κυκλοφόρησε ο δεύτερος δίσκος τους, με τίτλο "Medusa", μαζί με το σινγκλ "Black Cloud".Trapeze - Medusa (Vinyl, LP, Album) at Discogs Λόγω της ραδιοφωνικής ανταπόκρισης στις Ηνωμένες Πολιτείες για το τελευταίο τους σινγκλ, μετακόμισαν στην αντίπερα όχθη του Ατλαντικού, όπου περιόδευσαν τρεις φορές μέχρι το 1973.

Το "You Are the Music...We're Just the Band", το οποίο κυκλοφόρησε το 1972, ήταν το τρίτο άλμπουμ του συγκροτήματος γνωρίζοντας πολύ μικρή επιτυχία στις Ηνωμένες Πολιτείες.You Are the Music..We're Just the Band - Trapeze Το καλοκαίρι του 1973, ο Γκλεν Χιούζ αποχώρησε για να ενταχθεί στους Deep Purple και ο Μελ Γκάλεϊ ανέλαβε τα βασικά φωνητικά του συγκροτήματος, ενώ τη θέση του μπασίστα πήρε ο Πητ Ράιτ και του δεύτερου κιθαρίστα ο Ρομπ Κέντρικ.

Η φυγή του Χιούζ στους Deep Purple ανέβασε τη δημοτικότητα των Trapeze και η "Threshold" προσπαθώντας να εκμεταλλευτεί το γεγονός αυτό, κυκλοφόρησε τη συλλογή "The Final Swing", η οποία περιέχει τραγούδια των τριών πρώτων άλμπουμ του συγκροτήματος.Trapeze - The Final Swing (Vinyl, LP) at Discogs Το πρώτο άλμπουμ με τους Κέντρικ και Ράιτ, κυκλοφόρησε αργότερα μέσα στο 1974, με τίτλο "Hot Wire", φθάνοντας στο # 146 των αμερικανικών τσαρτ.Hot Wire - Trapeze | Songs, Reviews, Credits | AllMusic Το 1976, κυκλοφόρησε το άλμπουμ "Trapeze", δεύτερο ομώνυμο άλμπουμ του συγκροτήματος,Trapeze - Trapeze (CD, Album) at Discogs με τον Γκλεν Χιούζ να τραγουδάει στα κομμάτια "Chances" και "Nothin' For Nothing", ενώ λίγο πριν είχε ηχογραφηθεί στο Νότιγχαμ, το "Live at the Boat Club", το οποίο κυκλοφόρησε ως αρχειακή έκδοση, στις 5 Αυγούστου του 2003, από την εταιρεία "Major League".Live at the Boat Club 1975 - Trapeze

Το 1978, κυκλοφόρησαν το δίσκο "Hold On", με τον Πητ Γκόλμπι να αναλαμβάνει τα φωνητικά του συγκροτήματος,Trapeze - Hold On (CD, Album) at Discogs ενώ λίγο αργότερα ο Ντέιβ Χόλαντ αποχώρησε για να συνεχίσει με τους Judas Priest και αντικαταστάθηκε από τον Στηβ Μπρέι, με τον οποίο κυκλοφόρησαν το "Live in Texas: Dead Armadillos", το Ιούλιο του 1981.Trapeze - Live In Texas - Dead Armadillos (Vinyl, LP, Album) at Discogs Ο Πιτ Γκόλμπι εντάχθηκε στους Uriah Heep και τα υπόλοιπα μέλη των Trapeze αποφάσισαν να διαλύσουν το συγκρότημα.

Το 1991, οι Χιούζ, Γκάλεϊ και Χόλαντ επανενώθηκαν για μια μικρή περιοδεία με τον Τζεφ Ντάουνς στα πλήκτρα, ηχογραφώντας ζωντανά το δίσκο "Welcome to the Real World",Trapeze - Welcome To The Real World - Live 1992 ενώ τον Φεβρουάριο του 1994, επανενώθηκαν για δεύτερη φορά, με τον μπλουζ κιθαρίστα Γκρεγκ Έρικσον στη σύνθεση τους, για να παίξουν ζωντανά εις μνήμην του τραγουδιστή Ρέι Γκίλεν, γνωστού για τη συνεργασία του με τους Black Sabbath. Τον επόμενο μήνα έπαιξαν σε διάφορες πόλεις της Μεγάλης Βρετανίας και τον Απρίλιο συνέχισαν στις Ηνωμένες Πολιτείες, πριν διαλυθούν οριστικά.

Στις 1 Ιουλίου 2008 απεβίωσε ο Μελ Γκάλεϊ από καρκίνο του οισοφάγου.Whitesnake guitarist Mel Galley dies of cancer - Telegraph

Δισκογραφία
 1970 - Trapeze
 1970 - Medusa
 1972 - You Are the Music...We're Just the Band
 1974 - The Final Swing
 1974 - Hot Wire
 1976 - Trapeze
 1978 - Hold On
 1981 - Live in Texas: Dead Armadillos
 1993 - Welcome to the Real World
 1998 - Way Back to the Bone
 2003 - Live at the Boat Club
 2003 - On the Highwire

Παραπομπές

Πηγές
 Glenn Hughes :: Resonate
 Trapeze | Biography, Albums, Streaming Links | AllMusic
 MUSICMIGHT - TRAPEZE
 Trapeze - Spirit of Rock webzine

Κατηγορία:Αγγλικά rock συγκροτήματα
Κατηγορία:Αγγλικά hard rock συγκροτήματα
Κατηγορία:Μουσικά τρίο